सुख-दुख जीवन रूपी नौका के चप्पू: साध्वी सुमेधा भारती
दिव्यज्योति जागृति संस्थान ने कैलाश नगर में भजन संध्या का आयोजन किया। कार्यक्रम की शुरुआत बलवीर सिंह कुलार ने ज्योति प्रज्वलित कर की। साध्वी रीना भारती ने ‘पंछी मनवा उड़ता जा तू प्रभु की ओर’ भजन गाकर माहौल भक्तिमय बना दिया।
आशुतोष महाराज की शिष्या साध्वी सुमेधा भारती ने कहा कि माया ग्रस्त मानव शांति की खोज में भटक रहा है। लेकिन शांति पुंज इंसान के भीतर ही स्थित है। गोस्वामी तुलसीदास हमें समझाते हुए कहते हैं कि आप जितना शांति का पतन करोगे उतने ही दुख मिलेंगे। जीवन एक नौका की तरह है, नौका को चलाने के सुख-दुख दोनों चप्पू होते हैं। वास्तविक सुख तो हरि भजन में है। हरि भजन संत शरण में ही प्राप्त होता है। साधु संग भाव जो हमें ईश्वर के साक्षात्कार रूप में दर्शन करवा दे। संत चरणों की रज प्राप्त कर जीवन की वास्तविक सच्चाई पता चल जाए। जरूरत है जीवन की बागडोर किसी पूर्ण संत के हाथों में थमा कर जीवन में सदा के लिए भक्ति को समा लें। जीवन में ईश्वर की साक्षात अनुभूति के लिए पूर्ण संत शरण अति आवश्यक है। साध्वी मनप्रीत भारती ने सुमधुर भजनों का गायन किया। इस दौरान प्रवीन कुमार, विजय, सतीष कुमार, रजनीश, सुखजीत सिंह, अजय शर्मा, प्रकाश सिंह, प्रदीप शर्मा, अकलेश कुमार मौजूद थे।
साध्वी ने बताया- शांति पुंज मानव के भीतर है
आशुतोष महाराज की शिष्या साध्वी सुमेधा भारती ने प्रवचन किए।
hin_Deva hin_Deva hin_Deva hin_Deva mai_Deva